3. ΑΝΑΓΚ. ΝΟΜΟΣ υπ' αριθ. 829 της 29/29 Σεπτ. 1948 Περί αντικαταστάσεως του άρθρ. 6 του Νόμ. 406/47 περί πρακτικών ασκήσεων των υποψηφίων της Φαρμακευτικής κλπ. Εκυρώθη υπό του Ν.Δ. 1072/1949. Άρθρ.1.-(Αντικαθίσταται η παρ. 3 του άρθρ. 6 του Νόμ. 206/47 "περί των πρακτικών ασκήσεων των υποψηφίων της Φαρμακευτικής"). Άρθρ.2.-Πτυχιούχοι Φαρμακευτικής λαβόντες το πτυχίον των προ της 31 Οκτ. 1947 και εγγραφέντες εις την Σχολήν ταύτην προ του έτους 1935-36 λαμβάνουσιν άδειαν ασκήσεως του φαρμακευτικού επαγγέλματος άνευ της κατά νόμον δοκιμασίας, εφ' όσον εστρατεύθησαν και κατά τον Ιταλοελληνικόν πόλεμον και μετά την απελευθέρωσιν και έχουν ασκηθή πρακτικώς τουλάχιστον επί οκτάμηνον μετά την λήψιν του πτυχίου των εν φαρμακείω. Πτυχιούχοι Φαρμακευτικής λαβόντες το πτυχίον των εντός δύο μηνών από της ισχύος του Νόμ. 206/1947 "περί πρακτικών ασκήσεων των υποψηφίων της Φαρμακευτικής" εξασκούσι το επάγγελμα του φαρμακοποιού κατά τας διατάξεις του καταργηθέντος δια του Νόμου τούτου, αρθρ. 1, του Α.Ν. 140/1936. 34.Θ.ζ.3 Φαρμακοποιοί Άρθρ.3.-Η εν άρθρ. 24 του Νόμ. 5607/32 δεκαπενταετής προθεσμία παρατείνεται επί μίαν εισέτι τριετίαν εφ' όσον ο αδειούχος φαρμακέμπορος έχει τέκνον φυσικόν ή θετόν πρώτου βαθμού συγγενείας σπουδάζον, κατά την δημοσίευσιν του παρόντος νόμου, την φαρμακευτικήν. "Η χορηγηθείσα υπό προγενεστέρου Νόμου παράτασις λειτουργίας φαρμακείου εις χήρας Εθνικοφρόνων φαρμακοποιών, εκτελεσθέντων υπό Γερμανών ή συμμοριτών ή κομμουνιστών παρατείνεται επί μίαν πενταετίαν εισέτι από της λήξεως της πρώτης χορηγηθείσης αδείας". Η ετός « » παράγραφος, προσετέθη ως δευτέρα τοιαύτη δια του άρθρου τετάρτου του κυρωτικού Ν.Δ. 1072/49. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως, υποβληθήσεται δε προς κύρωσιν άμα τη επαναλήψει των εργασιών της Βουλής. 